**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**P R I M A R**

## REFERAT DE APROBARE

# pentru aprobarea devizului general actualizat privind cheltuielile necesare realizării obiectivului de investiţii „Renovare energetică sediul Primăriei și al Consiliului local al municipiului Câmpulung Moldovenesc’’, proiect finanțat prin Planul Național de Redresare și Reziliență (PNRR), Componenta C5 - Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B2.1.a – Renovare energetică moderată a clădirilor publice, cod apel PNRR/2022/C5/2/B2.1.a/1, Runda 2

Urmare semnării contractului de finanțare nr. 9.711 din 25.01.2022 cu Ministerul Dezvoltării, Lucrărilor Publice și Administrației în cadrul Planul Național de Redresare și Reziliență (PNRR), Componenta C5 - Valul Renovării, Axa 2 – Schema de granturi pentru eficiență energetică și reziliență în clădiri publice, Operațiunea B2.1.a – Renovare energetică moderată a clădirilor publice, cod apel PNRR/2022/C5/2/B2.1.a/1, Runda 2, au fost derulate activitățile necesare realizării proiectului „Renovare energetică sediul Primăriei și al Consiliului local al municipiului Câmpulung Moldovenesc’’.

Conform condițiilor Programului, au fost elaborate studiile, au fost obținute avize/acorduri și documentațiile tehnico-economice necesare.

Prin HCL 47/21 aprilie 2023 au fost aprobate documentațiile la faza D.A.L.I. și obiectivul a fost supus achiziției. A fost derulată o procedură de achiziție (nr. SCN1135080 inițiată în data de 23.11.2023 ), dar nu a fost depusă nicio ofertă.

Au fost reanalizate documentațiile împreună cu proiectantul și supun atenției dvs. un deviz actualizat prin care se majorează valoarea obiectivului de investiție.

Valoarea totală a obiectivului „Renovare energetică sediul Primăriei și al Consiliului local al municipiului Câmpulung Moldovenesc’’este în sumă 2.018.004,86 lei inclusiv T.V.A., din care lucrări efective de construcții (C+M) în valoare de 1.052.150,64 lei inclusiv T.V.A.

Prin contractul de finanțare mai sus menționat ne este asigurata suma de 1.786.065,99 lei inclusiv T.V.A., iar orice cheltuială suplimentară este în sarcina bugetului local. Astfel, contribuția Municipiului Câmpulung Moldovenesc este în cuantum de 235.242,69 lei inclusiv T.V.A. din care C+M 69.252,05 lei inclusiv T.V.A.

Cu această prezentare supun aprobării dumneavoastră proiectul de hotărâre.

**Primar,**

**Negură Mihăiţă**